এদিকে, ২০১৩ অর্থবছরের নিরীক্ষিত প্রতিবেদন অনুযায়ী কোম্পানিটির চেয়ারম্যান মোসলেহ উদ্দীন আহমেদের কাছে শেয়ার রয়েছে ৪ হাজার ১৮৭টি। যা কোম্পানিটির মোট শেয়ারের ০.০১৯ শতাংশ। তিনি ২০১১ সালে কোম্পানিটির ভারপ্রাপ্ত প্রধান নির্বাহী হিসেবে দায়িত্ব পালন করেছিলেন। সাধারণ শেয়ারধারী পরিচালক মো: আরিফুর রহমানের কাছে ৪ হাজার ৮১২টি শেয়ার রয়েছে। যা কোম্পানিটির মোট শেয়ারের ০.০২২ শতাংশ। অপর সাধারণ শেয়ারধারী পরিচালক মো: শহিদুল আলমের কাছে ১ হাজার ১০০টি শেয়ার রয়েছে। যা কোম্পানিটির মোট শেয়ারের ০.০০৫ শতাংশ। অথচ কোম্পানিটির এক লাখ এক থেকে ১০ লাখ শেয়ার রয়েছে এমন শেয়ারধারী রয়েছেন ৯ জন। অর্থাৎ কোম্পানিটির মোট শেয়ারে তাদের অংশগ্রহণ ১৩.১১ শতাংশ।